मैंने किसी जगह पर जाने के लिए ओला कैब बुक की। कैब में बैठने के बाद मैंने सोचा कि शायद ये ड्राईवर अच्छी खासी कमाई कर लेते होंगे। उसी दौरान अचानक मेरे दिमाग में सवाल आया कि ओला कैब ड्राईवर से उनकी कमाई के बारे में जानू। जब मैंने कैब ड्राईवर से इस बारे में बात की तो उन्होंने बताया कि यदि वह दिन में 1000 रुपए कमाते है और तो उसका 20-25% कमीशन ऑनलाइन कैब सर्विस वाली कंपनियां लेती है। उसके बाद उन्हें अपनी गाड़ी में डीजल और सीएनजी भी भरवानी पड़ती है। और अंत में जाकर बड़ी मुश्किल से उनके हाथ में 400-500 रुपए ही बच पाते है। इस बारे में मैंने अन्य कई कैब ड्राईवर से बात की उन्होंने भी मेरे आगे अपना यही दुखड़ा रोया। उन्होंने कहा कि हमे दूध में से छाछ भी नसीब नही हो पाती है और सारी मलाई को ये ऑनलाइन कैब सर्विस कंपनियां खा जाती है।